स्कूल बना अस्थायी स्वास्थ्य केंद्र : गांव में स्थित उत्क्रमिक प्राथमिक विद्यालय माईलपीड़ में मेडिकल कैम्प लगाया गया। जहां पर मरीजों का इलाज किय गया। वहीं, गांव में डायरिया से चार मौत होने के बाद ग्रामीण काफी डरे-सहमें हुए हैं। इससे बच्चे भी स्कूल नहीं आये। गांव में नहीं है एक भी चापाकल : माईलपीड़ गांव में एक भी चापाकल नहीं है। ग्रामीण गांव के पास स्थित नदी व चुआं का गंदा पानी पीते हैं। इससे ग्रामीणों को डायरिया, मलेरिया जैसी गंभीर बीमारी हुई। गांव के मुंडा डांगो डांगिल व ग्रामीणों ने बताया कि गांव में चापाकल के लिए उन्होंने कई बार प्रशासन से गुहार लगाई। लेकिन, अभी तक गांव में एक भी चापाकल नहीं बन पाया है।